

**VÝCHOVNÝ PROGRAM**

**2021 - 2025**

**VÝCHOVNÝ PROGRAM**

|  |  |
| --- | --- |
| **Dĺžka pobytu žiaka** | **4- 6 rokov** |
| **Forma výchovy a vzdelávania** | **Denná ( týždenná)** |
| **Výchovný jazyk** | **Slovenský** |
| **Druh školského zariadenia** | **Štátne** |
| **Dátum prerokovania s pedagogickou radou školského zariadenia** | **26. augusta 2021** |
| **Platnosť dokumentu** | **1. septembra 2021 – 30. júna 2025** |
| **Predkladateľ**  **IČO**  **Riaditeľ**  **Kontakt** | **Školský internát Antona Garbana**  **Werferova 10**  **041 15 Košice**  **00164119**  **Ing. Katarína Takácsová**  **055/7295023**  **www.siagarbana**[**.sk**](mailto:internat@centrum.sk) |
| **Zriaďovateľ** | **Košický samosprávny kraj**  **Nám. Maratónu mieru 1**  **Košice** |

Ing. Katarína Takácsová

riaditeľka ŠI

**Záznamy o vykonaných zmenách**

|  |  |  |
| --- | --- | --- |
| **Platnosť – revidovanie** | **Dátum** | **Zaznamenanie zmeny (inovácie)** |
| Platnosť VPŠI od | 01.09.2021 |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**I. CHARAKTERISTIKA ŠKOLSKÉHO INTERNÁTU**

**Certifikácia ŠI AG**

ŠI AG bol preverený, certifikovaný a vyhovel požiadavkám ISO 9001:2008 ako 1. školský internát na Slovensku pre Výchovno-vzdelávaciu činnosť, ubytovanie a stravovanie žiakov SŠ. Certifikácii vyhovela a certifikát vydala spoločnosť „SGS“ s platnosťou do 09. 01. 2016.

V súlade s uvedeným boli stanovené a prijaté zamestnancami tieto dokumenty:

Vízia ŠI

Byť uznávanou a  dôveryhodnou výchovno-vzdelávacou organizáciou patriacou medzi najlepšie v regióne, do ktorej žiaci radi prichádzajú, ktorá každému žiakovi poskytne dobré podmienky pre zmysluplné napĺňanie voľného času a kde každý môže byť kreatívny a úspešný na ceste k poznaniu.

Poslanie a zámery ŠI

* byť moderným voľnočasových školským zariadením, ktoré poskytuje ubytovanie a stravu zákazníkom (žiakom) študujúcim na stredných školách, ktorí tu prichádza za vzdelaním zo širokého okolia,
* vyberať kompetentných pedagogických zamestnancov, ktorí spĺňajú požiadavky ŠI AG na VVČ,
* vyberať nepedagogických zamestnancov v súlade s požiadavkami na kvalitu ich práce,
* objektívne a pohotovo poskytovať informácie zákazníkom (žiaci, záujemcovia o ubytovanie a stravovanie),
* individuálne pristupovať k zákazníkom pri uspokojovaní ich potrieb,
* účinne motivovať zamestnancov ku kvalite vo VVČ a s ňou súvisiacich procesov,
* starostlivo sa pripravovať na prácu a realizovať ju v súlade s požiadavkami právnych predpisov platných v ŠI AG,
* kontrolovať efektívne kvalitu vo všetkých etapách prípravy a realizácie,
* všestranne a harmonicky rozvíjať osobnosť žiakov mimo vyučovania, keď  sú mimo priameho vplyvu rodiny a nahradiť im domáce prostredie,
* umožňovať zmysluplné využitie voľného času žiakov v rámci využívania nových aktívnych a neformálnych prístupov v  humanizácii výchovno-vzdelávacieho procesu v spolupráci s rodičmi a školou,
* pomáhať žiakom vytvárať si vlastný hodnotový systém za pomoci tvorivého hľadania a vychovať takého človeka, ktorý bude žiť v harmónii so svojím okolím.

Politika kvality

* komunikácia so zákazníkmi
* objektívnosť a pohotovosť poskytovaných informácií
* individuálny prístup k zákazníkom pri uspokojovaní ich potrieb
* výber optimálnych postupov vo výchovno-vzdelávacej činnosti v danom legislatívnom prostredí
* výber dodávateľov spĺňajúcich požiadavky ŠI AG v ubytovaní a stravovaní
* výber kompetentných pedagogických zamestnancov spĺňajúcich požiadavky ŠI AG na výchovno-vzdelávaciu činnosť
* výber nepedagogických zamestnancov ŠI AG v súlade s požiadavkami na kvalitu ich práce
* účinná motivácia zamestnancov ku kvalite vo VVČ a s ňou súvisiacich procesov
* starostlivá príprava na prácu a jej realizácia v súlade s požiadavkami právnych predpisov platných v ŠI AG
* efektívna a náročná kontrola kvality vo všetkých etapách prípravy a realizácie
* priebežné hodnotenie a zlepšovanie systému kvality na všetkých úsekoch riadenia

Ciele kvality

* Naplnenie plánovaného stavu žiakov podľa kapacity ŠI
* Zvýšenie účasti žiakov na záujmovej činnosti
* Budovanie dobrovoľnej účasti žiakov na prácach súvisiacich s environmentálnym zameraním
* Zapojenie ŠI AG do vypracovania projektov vyhlásených MŠ SR
* Zapojenie vychovávateľov do profesijného rozvoja pedagogických zamestnancov v súlade s potrebami ŠI AG

**Veľkosť internátu**

Sme samostatný školský internát (ďalej iba internát) pre žiakov stredných škôl. Internát poskytuje výchovu a vzdelávanie, ubytovanie a stravovanie pre žiakov z 30-ich stredných škôl v meste. Ubytovacia kapacita internátu je 394 miest. Celkove je v internáte 14 výchovných skupín. Priemerný počet žiakov vo výchovných skupinách je 29.

Budova ŠI je situovaná v mestskej časti Košice IV na Werferovej ulici č. 10 s výhodným dopravným spojením do všetkých strategických centier mesta Košíc. Ide o spojený komplex budov, pričom k asymetricky pripojenej dvojici budov ubytovacej časti a administratívnych priestorov je prostredníctvom veľkej vstupnej haly pripojená priestranná jedáleň s kuchyňou.

Ubytovacia časť je asymetricky rozdelená na dve trojpodlažné časti s troma dlhými chodbami a  jednou prízemnou chodbovou časťou a  tromi krátkymi chodbami s administratívnou prízemnou časťou, v ktorej sa nachádza i turistická ubytovňa. Okrem prízemnej časti sú v ostatných častiach budovy dvojposteľové izby s balkónom, v prízemnej časti sú rovnako dvojposteľové izby bez balkónu

**Vybavenie internátu**

V budove internátu máme 197 izieb, 7 študovní, multifunkčnú miestnosť,  počítačovú miestnosť s pripojením na internet, miestnosť určenú na kaderníctvo, kozmetiku a nechtový dizajn, 2 posilňovne, stolnotenisovú miestnosť, redakčnú miestnosť na vydávanie internátneho časopisu, čitateľský klub pre žiakov a 11 kuchyniek. .

V blízkosti tohto komplexu budov sa nachádza veľké ihrisko, ktorého využívanie je problematické. Náš internát susedí s viacerými strednými školami. Na základe dobrej spolupráce nám poskytla SOŠA na Moldavskej ul. svoju telocvičňu.

Uvedené možnosti sú zo strany nášho školského zariadenia žiakmi intenzívne využívané.

Neoddeliteľnou súčasťou internátu je jedáleň, kde sa v súčasnosti stravuje viac ako 600 stravníkov, ktorí si v rámci obeda môžu vybrať z dvoch ponúkaných jedál. Kvalita podávanej stravy sa z roka na rok zlepšuje, jedálny lístok je obohatený o jedlá varené podľa nových receptúr. Vedúca školskej jedálne spolupracuje so stravovacou komisiou a rieši jej oprávnené požiadavky.

Okrem priestorov jedálne má naše školské zariadenie k dispozícii salónik s kapacitou 35 – 40 osôb a malý salónik s kapacitou 14 osôb. V nich sa najčastejšie organizujú akcie menšieho rozsahu, oslavy životných jubileí, zasadnutí, seminárov, besied, rôznych posedení a pod.

Priestory internátu sú čisté a upravené. K zlepšeniu celkového vzhľadu prispievajú žiaci z jednotlivých výchovných skupín svojimi vlastnými prácami a kreatívnou činnosťou v rámci tvorivých dielní.

Za posledné roky sme zrealizovali nasledovné:

* rekonštrukcia balkónov
* nová fasáda na budove
* kamerový systém na ochranu budovy
* kompletná rekonštrukcia elektrických rozvodov v celej budove
* výmena dverí izieb žiakov a kancelárií zamestnancov
* vybavenie izieb a viacerých kancelárií novým nábytkom
* výmena podláh v celom objekte
* celková rekonštrukcia sociálnych zariadení
* optické pripojenie na internet
* úprava salónikov a výmena nábytku v turistickej ubytovni
* vymaľovanie všetkých priestorov ŠI
* rekonštrukcia kuchyne
* oprava strešnej krytiny
* zriadenie dažďovej záhrady s relaxačnou zónou

Na vyučovanie sa žiaci pripravujú vo svojich izbách, k dispozícii sú im aj študovne. Vedomosti si môžu prehlbovať i v knižnici, ktorá je otvorená dvakrát v týždni a podľa individuálnych potrieb žiakov. Pravidelne sú z rozpočtu vyčlenené finančné prostriedky na nákup kníh a časopisov.

Na zmysluplné využitie voľného času slúžia krúžky, ktoré vedú vychovávatelia. Na krúžkových aktivitách sa zúčastňuje približne tretina žiakov. V rámci tejto činnosti sa zúčastňujú i na súťažiach organizovaných našim internátom a inými internátmi v  Košiciach.

Priestory internátu sú žiakmi využívané na základe vopred určených pravidiel, s ktorými sú oboznámení prostredníctvom svojich skupinových vychovávateľov.

Do života v internáte sa žiaci zapájajú prostredníctvom žiackej rady. Jej členovia na zasadnutiach riešia spolu s členmi vedenia vzniknuté  problémy.

Celointernátne podujatia a stretávanie sa so žiakmi a rodičmi realizujeme v jedálni , stredne veľké podujatia v zasadačke.

Internát má vyhovujúce hygienické podmienky. Vhodné by bolo vyhradiť priestor so skrinkami na prezúvanie. Režim dňa zohľadňuje právo žiakov na osobné voľno, voľbu času svojej prípravy na vyučovanie, dobrovoľnosť v účasti na výchovno-vzdelávacej činnosti a minimálne 8 hodín na spánok.

V prípade výskytu infekčného ochorenia máme na prízemí izolačnú miestnosť.

Súčasťou internátu je školská jedáleň s kapacitou 1 000 vydaných jedál a 140 stoličiek. Žiakom poskytujeme možnosť výberu z dvoch jedál na obed.

Vychovávatelia majú každý svoju pracovňu vhodne umiestnenú pri svojej skupine. Spoločne sa schádzajú v zborovni. Vedúci zamestnanci internátu majú samostatnú kanceláriu.

Materiálne vybavenie pre výchovno-vzdelávaciu činnosť je primerané. Finančné prostriedky na zabezpečenie materiálov potrebných na tvorivé dielne i bežnú výzdobu poschodí, či starostlivosť o kvetinovú výzdobu sa hradia z hlavnej činnosti, z rozpočtu ZRPŠI. Časť nákladov je vykrytá zo vzdelávacích poukazov určených na krúžkovú činnosť.

Internát nemá bezbariérový prístup.

Výška mesačného príspevku na čiastočnú úhradu nákladov spojených s ubytovaním v internáte je určená všeobecným záväzným nariadením zriaďovateľa internátu . Konkrétna výška príspevku je uvedená v rozhodnutí riaditeľa internátu na príslušný školský rok.

**Charakteristika žiakov**

V internáte sú žiaci 30 stredných škôl z Košíc. Žiaci pochádzajú zo všetkých  krajov Slovenska. Žiaci s nadštandardnou dĺžkou štúdia bývajú v ŠI iba ojedinele, ak ostane miesto po ubytovaní všetkých ostatných žiakov.

Prijímanie žiakov do internátu na nasledujúci školský rok realizujeme v období po prijímacích skúškach v jednotlivých stredných školách a podľa voľných miest aj v priebehu nasledujúceho školského roka. Kritériá na prijímanie žiakov sú schvaľované gremiálnou poradou riaditeľky a zverejnené na webovej stránke internátu.

**Charakteristika pedagogických zamestnancov**

Pedagogický zbor má 16 členov (vrátane vedúcich zamestnancov). Pre počet ubytovaných žiakov výchovu zabezpečuje 15 vychovávateľov 4 pomocní vychovávatelia.

Požadovaným vzdelaním pre výkon funkcie vychovávateľ je stredná pedagogická škola alebo vysokoškolské vzdelanie I. alebo II stupňa (najmä odbor vychovávateľstvo a príbuzné pedagogické vedy). Okrem dvoch všetci vychovávatelia spĺňajú kvalifikačné a odborné predpoklady. Z celkového počtu vychovávateľov má 1 stredoškolské vzdelanie, 14 vysokoškolské vzdelanie II. stupňa a 1 vysokoškolské vzdelanie III. stupňa.. Niektorí vychovávatelia sa zúčastňujú ďalšieho vzdelávanie a sebavzdelávania zameraného na inováciu výchovno-vzdelávacieho procesu a využívanie netradičných metód práce.

V záujme zvýšenia odbornosti vychovávateľov, ich motivujeme, aby sa zapájali do rozličných foriem vzdelávania s cieľom zatraktívniť svoju výchovnú činnosť a zapojiť do nej čo najviac žiakov.

Niektorí vychovávatelia ovládajú špecifické zručnosti ako : komunikácia v cudzom jazyku, ovládanie PC programov, tvorba časopisu, práca netradičnými technikami a s netradičným materiálom, trénerstvo kolektívnych športov, tvorba projektov....

V internáte pôsobí 1x do týždňa školský psychológ, ktorí aktívne spolupracuje s vychovávateľmi pri riešení vzniknutých problémov a participuje pri prevencii výskytu nežiaducich (psychopatologických) javov.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Veková štruktúra všetkých pedagogických zamestnancov** | | | | | | | | |
| **Vek:** | **do 30 rokov** | **31- 40** | | **41- 50** | **51- 60** | **nad 61 rokov** | **Spolu**  **všetkých** | **Priemerný vek** |
| **Počet:** | **1** | **2** | | **6** | **2** | **5** | **16** | **49,31** |
| **z toho žien:** | **1** | **1** | | **5** | **2** | **5** | **14** |
| **Kvalifikačná štruktúra všetkých pedagogických zamestnancov** | | | | | | | | |
| **Počet všetkých**  **vychovávateľov: 16**  **(včítane riaditeľa a zástupcu)** | | | **z toho s vysokoškolským vzdelaním I. stupňa** | | | | | **-** |
| **z toho s vysokoškolským vzdelaním II. stupňa** | | | | | **14** |
| **z toho s vysokoškolským vzdelaním III. stupňa** | | | | | **1** |
| **so stredoškolským vzdelaním a DPŠ** | | | | | **1** |
| **so stredoškolským vzdelaním bez DPŠ** | | | | | **-** |
| **s 1. kvalifikačnou skúškou - náhradou** | | | | | **8** |
| **s 2. kvalifikačnou skúškou - náhradou** | | | | | **1** |
| **Priemerný počet žiakov na vychovávateľa** | | | | | | | | **29** |

**Projekty**

Zapojili sme sa do výziev MŠ SR a uspeli sme v 1 projekte „Dažďové záhrady.“

Ďalej sme zorganizovali a zapojili sa do nasledovných aktivít:

* spolupráca s inými školskými internátmi, najmä v športovej a kultúrnej oblasti
* (medziinternátna súťaž v stolnom tenise, vo volejbale a futbale)
* krajské a celoslovenské výstavy prác žiakov školských internátov
* realizujeme celointernátne aktivity ako sú: imatrikulácia žiakov I. ročníkov, rozlúčka so žiakmi končiacich ročníkov, odmeňovanie darcov krvi, besedy so psychológom na aktuálne témy, valentínsky karneval, veľkonočná výstava spojená s ochutnávkou jedál, cyklus poznávacích súťaží o Slovensku a rozličné vedomostné kvízy
* vydávame internátny časopis „Werferka

**Spolupráca s rodičmi a inými subjektmi**

Spolupracujeme najmä s rodičmi žiakov. Rodičia môžu prísť do internátu kedykoľvek. Organizujeme stretnutie s rodičmi pri nástupe žiakov do internátu. Aktuálne otázky života internátu riešime najmä v žiackej rade internátu a rade ŠI. kde sú členmi aj rodičia žiakov. O závažných zmenách informujeme rodičov aj prostredníctvom informačných listov.

Ďalšími subjektmi s ktorými spolupracujeme sú školy v ktorých sa ubytovaní žiaci vzdelávajú, zriaďovateľ (odbor školstva) a iné organizácie.

**II. CHAKTERISTIKA VÝCHOVNÉHO PROGRAMU**

**a) Hlavné ciele**

1. Vytvoriť žiakom podmienky na dosiahnutie čo najlepších vzdelávacích výsledkov v škole zodpovednou prípravou na vyučovanie a vytvoriť u nich vzťah k celoživotnému vzdelávaniu
2. Ponúkať žiakom zmysluplné využívanie voľného času dobrovoľnou účasťou na výchovno-vzdelávacej činnosti orientovanej na rozvoj vedomostí, zručností ...
3. Rozvíjať:
   * individuálne záujmy a potreby
   * komunikačné kompetencie
   * sociálne kompetencie
   * občianske kompetencie
   * kultúrne kompetencie
   * talent a špecifické osobnostné schopnosti

**b ) Zameranie internátu**

V  internáte uznávame hodnoty  **humanizmu, spolupráce, zodpovednosti autonómie, akceptácie a inklúzie.**

Chceme byť internátom v ktorom :

* je realizované právo na slobodu , šťastie a sebarealizáciu žiakov,
* je rozvíjané nadanie, talent a schopnosti každého jedinca,
* sú ubytovaní žiaci šťastní,
* sú rodičia žiakov spokojní a majú záujem efektívne sa podieľať na živote ŠI
* sa uplatňuje princíp inklúzie

Výchovný program nášho internátu vychádza zo všeobecných cieľov a princípov výchovy a vzdelávania ( zákon 245/2008 ), z kľúčových kompetencií žiaka strednej školy,  z  koncepcie rozvoja školských internátov a z vlastnej koncepcie, ktorá je výsledkom nášho dlhodobého „hľadania“ nových postupov, komunikácie s rodičmi, analyzovania našich schopností a možností, inovovania a „poľudšťovania“ výchovno-vzdelávacieho procesu, kultúry a klímy internátu.

Vo výchove a vzdelávaní kladieme dôraz na tvorivo humanistický model výchovy, na rozvoj kľúčových kompetencií ,vedomostí, zručností a  schopností žiakov získaných na vzdelávaní v škole a celkový rozvoj osobnosti žiaka

Preferujeme vzťah k celoživotnému vzdelávaniu, ku kultúre, rozvoju samostatnosti a zodpovednosti za prípravu na vyučovanie a za svoje konanie, zdravý životný štýl, tvorivosť, aktívne využívania voľného času, zmysluplný rozvoj osobnosti a kritické riešenie konfliktov.

Našim špecifikom je ubytovanie žiakov z viacerých stredných škôl rôzneho zamerania. Vo výchovno-vzdelávacej činnosti rozvíjame kľúčové kompetencie žiaka súvisiace s prípravou na povolanie, ale aj na aktívny život v otvorenej multikultúrnej informačnej spoločnosti, najmä na podporu participácie žiakov na živote internátu.

Výchovu a vzdelávanie obohacujeme  objavovaním a skúmaním pamätihodností a kultúry mesta a blízkeho regiónu.

Na základe zisťovania záujmov žiakov pripravujeme výchovno-vzdelávaciu činnosť a ponúkame útvary záujmovej činnosti, o ktoré je záujem (pozri tabuľka)

|  |  |
| --- | --- |
| ***Názov záujmovej činnosti*** | ***Vedúci záujmovej činnosti*** |
| Práca s internetom |  |
| Spoločenské hry | **PaedDr. Martin Demo, PhD.** |
| Aktuality ŠI v časopise Werferka | **Ing. I. Koščová** |
| Varenie | **Ing. Tomková** |
| Čitateľský klub | **V. Flegnerová** |
| Rodinná výchova a práca s PC | **Ing. V. Palmovská** |
| Salón krásy | **Mgr. H. Láncošová** |
| Stolný tenis - dievčatá | **Mgr. D. Balážková** |
| Stolný tenis - chlapci | **Ing. M. Bujňáková** |
| Výtvarné techniky | **Mgr. art. Z. Eötvös** |
| Športové hry | **Ing. Jaroslav Číkoš** |
| Environmentálny krúžok | **Ing. Jana Kerestiová** |
| Konverzácia v nemeckom jazyku | **Mgr. Kapitulová** |
| Kreatívny darčekový klub | **Mgr. Jarmila Dryjová** |
| Tvorivý ateliér | **Mgr. art. Annamária Kramárek Cengelová** |

V budúcnosti chceme zvyšovať kvalitu výchovno-vzdelávacej činnosti :

* aplikovaním programu neformálneho vzdelávania s výrazným posilnením participácie žiakov na živote internátu.
* orientovaním ďalšieho vzdelávanie vychovávateľov na problematiku aktívneho občianstva, ochranu detských a ľudských práv a  predchádzanie všetkým formám diskriminácie a intolerancie

**c) Pedagogické stratégie**

Naše pedagogické stratégie smerujú k rozvíjaniu kľúčových kompetencií, prípadne k utváraniu nových kompetencií žiaka.

Preferujeme uplatňovanie inovačných aktivizujúcich metód a foriem práce (najmä zážitková pedagogika), aplikovanie modelu tvorivo - humanistickej výchovy (partnerský vzťah ku žiakovi, humanistické hodnotenie žiaka) a koncepcie neformálneho vzdelávania (participácia, dobrovoľníctvo), využívanie moderných IKT, úzka spolupráca s rodinou žiaka, vytváranie prostredia podobného rodinnému prostrediu, spolupráca s vyučujúcimi, kontinuálne ďalšie vzdelávanie vychovávateľov. Pri rozvíjaní kľúčových kompetencií uplatňujeme tieto pedagogické stratégie:

|  |  |
| --- | --- |
| **Kľúčové kompetencie žiaka** | ***Pedagogické stratégie*** |
| ***Získať vzťah k celoživotnému vzdelávaniu*** | * vedieme žiakov k sebahodnoteniu, sebamotivácii a stanoveniu si reálnych cieľov vlastného rozvoja * podporujeme záujem žiakov o nové informácie a sebavzdelávanie * podporujeme kritické myslenie žiakov * motivujeme žiakov k účasti na vedomostných súťažiach, kvízoch, záujmovej činnosti a na sebavzdelávaní * ponúkame netradičné , nové informácie * vytvárame priestor pre prezentáciu vedomostí a žiakov |
| ***Pracovné kompetencie*** | * individuálnym prístupom vedieme žiakov k samostatnosti a zodpovednosti za prípravu na vyučovanie * vedieme žiakov ku kritickému hodnoteniu svojho pokroku, k prijímaniu spätnej väzby a k uvedomeniu si svojich ďalších rozvojových možností * vytvárame také situácie v ktorých si žiaci môžu osvojiť alebo rozvinúť manuálne zručnosti potrebné pre praktický život ( súťaže, výstavy) * motivujeme žiakov svoje manuálne zručnosti tvorivo rozvíjať * ponúkame žiakom rôznorodé a zaujímavé výchovno- vzdelávacie činnosti a záujmové krúžky. * umožňujeme žiakom osvojiť si prácu s netradičným materiálom a netradičným pracovným postupom |
| ***Komunikačné kompetencie*** | * podporujeme žiakov pri tvorivom využívaní všetkých dostupných foriem komunikácie (PC, internet, internátny časopis) * vedieme žiakov ku kultúrnej komunikácii (argumentácia, debata, asertivita) * vytvárame podmienky pre prezentáciu a obhajobu osobných názorov žiakov (debatný krúžok , konflikt, internátny časopis, zhromaždenia) * vytvárame také situácie, ktoré žiakom umožnia uplatniť a rozvíjať zručnosti efektívnej komunikácii v konflikte * podporujeme kritické myslenie žiakov a samostatné riešenie problémov (žiacka rada, výchovná skupina) * učíme žiakov aktívne počúvať, prijímať a dávať spätnú väzbu ( rozhovor, diskusia, konflikt) * podporujeme komunikáciu s inými internátmi (medziinternátne podujatia, výmeny) |
| ***Sociálne kompetencie*** | * vedieme žiakov k rešpektovaniu internátneho poriadku a prevzatiu zodpovednosti za svoje konanie * vytvárame situácie v ktorých si žiaci rozvíjajú emocionálnu inteligenciu * vytvárame podmienky pre efektívnu spoluprácu žiakov v skupine, aj v rámci internátu ( spoločné podujatia, projekty) * podporujeme autonómia každého žiaka v skupine * učíme žiakov , rešpektovať úlohy skupiny * trénujeme žiaka empatii * vytvárame také situácie, ktoré žiaka učia tvoriť kvalitné medziľudské vzťahy (spoločné riešenie problémov, spoločné vystúpenia, podujatia ) * chceme kultivovať schopnosť kooperovať a vychádzať s inými ľuďmi ( výmenné pobyty) |
| ***Občianske kompetencie*** | * pomáhame žiakom orientovať sa v základných humanistických hodnotách (debata, argumentácia) * podporujeme participáciu žiakov na živote v skupine a v internáte (komisie ŠI, žiacka rada, celointernátne zhromaždenie) * učíme žiaka poznať a domáhať sa svojich práv * poskytujeme žiakom dostatok informácii o princípoch aktívneho občianstva * vedieme žiakov k hrdosti na kultúrne dedičstvo * vysvetľujme žiakom význam interkulturálneho dialógu, dodržiavania ľudských práv a boja proti rasizmu a xenofóbii (besedy, projekty) * vytvárame také situácie, ktoré žiakom umožnia naučiť sa rešpektovať názory ostatných ľudí * spolupracujeme so subjektami tretieho sektora * umožňujme žiakom podieľať sa na celointernátnych projektoch |
| ***Kultúrne kompetencie*** | * organizujeme podujatia, kde žiaci môžu prezentovať a rozvíjať kultúrne prejavy v styku s ostatnými ľuďmi * pomáhame žiakovi poznať a aplikovať zásady spoločenskej etikety (kurz správania, spoločenského tanca) * motivujeme žiakov pre prijímanie kultúrnych podnetov (divadlo, opera, výstava) * vytvárame také situácie, ktoré žiakov učia rešpektovať iné kultúry a  kultúrne tradície * umožňujeme žiakom získať skúsenosti so spoluprácou na pripravovaní kultúrneho podujatia v skupine, v internáte * motivujeme žiakov podieľať sa na aktívnom vytváraní kultúrneho prostredia * rozvíjame kreativitu žiakov. |

**d) Prepojenosť jednotlivých oblastí výchovy.**

Výchovno-vzdelávací proces realizujeme nadväzne na jednotlivé oblasti výchovy tak, že obsahové zameranie jednotlivých výchovno-vzdelávacích činností aplikujeme integrovanie vo viacerých výchovných oblastiach naraz, čo nám umožňuje využívať efektívne metódy pri rozvoji osobnosti žiaka (napr. tréning, samostatné prezentácie a pod.) Preferujeme prepojenosť jednotlivých oblastí výchovy najmä **v rozvoji samostatnosti, zodpovednosti, spolupráce, tolerancie, tvorivosti a aktívneho spôsobu života žiakov.**

**III. PROFIL ŽIAKA INTERNÁTU**

Vo výchove mimo vyučovania nadväzujeme na výchovno-vzdelávaciu činnosť strednej školy.

Chceme umožniť individuálny rozvoj osobnosti každého žiaka, jeho záujmov, potrieb, poznatkov, spôsobilostí, zručností, postojov a hodnôt, pripraviť ho na život v otvorenej informačnej spoločnosti, motivovať k celoživotnému vzdelávaniu, aktívnemu využívaniu voľného času a k aktívnemu občianstvu, posilňovať jeho úctu k rodičom, k ľudským právam a základným slobodám, k porozumeniu a znášanlivosti, tolerancii, kultúrnym a národným hodnotám a tradíciám štátu.

Profil žiaka nášho internátu predstavuje súbor kľúčových kompetencií, ktoré chceme v procese výchovno-vzdelávacej činnosti rozvíjať a navzájom prelínať v jednotlivých výchovných oblastiach. Žiak ich počas pobytu v internáte môže rozvíjať dobrovoľnou účasťou na záujmovej činnosti a na výchovno-vzdelávacích aktivitách. Medzi kľúčové kompetencie žiaka internátu sme zaradili vzťah k celoživotnému vzdelávaniu, komunikačné, pracovné, sociálne, občianske, a kultúrne kompetencie

Stanovené kompetencie predstavujú náš ideálny plánovaný cieľový výstup, ktorý chceme dosahovať systematickým a postupným výchovno-vzdelávacím procesom. Uvedomujeme si, že niektorí žiaci tento výstup nebudú schopní dosiahnuť. Chceme im však pomôcť dosiahnuť optimálny výsledok.

Chceme dosiahnuť, aby žiak internátu mal pri ukončení pobytu v internáte osvojené tieto kľúčové kompetencie, zodpovedajúce jeho osobnostným možnostiam:

**VZŤAH K CELOŽIVOTNÉMU VZDELÁVANIU**

* dokáže riešiť nové, neznáme úlohy a situácie
* vyhľadáva  nové informácie
* zúčastňuje sa vedomostných súťažiach

**KOMUNIKAČNÉ KOMPETENCIE ŽIAKA**

* ovláda všetky dostupné formy komunikácie
* ovláda a tvorivo využíva informačné a komunikačné technológie
* dokáže uplatniť komunikačné zručnosti predchádzajúce konfliktom (pozitívna komunikácia, ja výrok, prijímanie a dávanie spätnej väzby)
* dokáže uplatniť komunikačné zručnosti pri tvorivom a kritickom riešení problémov
* uplatňuje techniky aktívneho počúvania a efektívnej komunikácie s ostatnými ľuďmi
* preberá zodpovednosť za svoje komunikačné správanie

**PRACOVNÉ KOMPETENCIE ŽIAKA**

* uvedomuje si potrebu svojej prípravy na vyučovanie, ako prostriedok sebarealizácie a osobného rozvoja
* kriticky hodnotí svoj pokrok, prijíma spätnú väzbu a uvedomuje si svoje ďalšie rozvojové možnosti
* ovláda základné sebaobslužné pracovné návyky
* ovláda manuálne zručnosti potrebné pre praktický život
* je otvorený svoje manuálne zručnosti tvorivo rozvíjať

**SOCIÁLNE KOMPETENCIE ŽIAKA**

* uvedomuje si zodpovednosť dodržiavania spoločných pravidiel a vie prijať zodpovednosť za ich porušenie
* dokáže efektívne spolupracovať v skupine
* uplatňuje vlastnú autonómiu v  skupine, rešpektuje úlohy skupiny
* pozná techniky sebahodnotenia
* prijíma spätnú väzbu , je schopný stanoviť si ciele vlastného rozvoja
* pozná techniky sebariadenia
* pozná techniky sebamotivácie
* uvedomuje si význam empatie
* uvedomuje si význam vytvárania kvalitných medziľudských vzťahov
* prijíma spätnú väzbu, je schopný stanoviť si ciele vlastného rozvoja

**OBČIANSKE KOMPETENCIE ŽIAKA**

* vie sa orientovať v základných humanistických hodnotách
* uvedomuje si význam kultúrneho dedičstva
* pozná svoje práva a uvedomuje si potrebu prevzatia zodpovednosti za svoje konanie
* vie participovať pri pozitívnych zmenách v živote ŠI
* má informácie o princípoch aktívneho občianstva
* uvedomuje si význam interkulturálneho dialógu, dodržiavania ľudských práv a boja proti rasizmu a xenofóbii
* rešpektuje názory ostatných ľudí

**KULTÚRNE KOMPETENCIE ŽIAKA**

* pozná základné zásady spoločenskej etikety
* uvedomuje si rozdiel medzi vulgárnym a kultúrnym správaním sa
* uvedomuje si potrebu  prijímania kultúry v bežnom živote každého človeka
* prijíma kultúrne podnety (napr. návšteva kultúrnych podujatí)
* používa kultúrne prejavy v styku s ostatnými ľuďmi
* rešpektuje iné kultúry a  kultúrne tradície
* má skúsenosti so spoluprácou na pripravovaní kultúrneho podujatia v skupine
* vie sa podieľať na vytváraní kultúrneho prostredia

**IV. FORMY VÝCHOVY A VZDELÁVANIA**

Výchovu mimo vyučovania uskutočňujeme formou ročných a týždenných plánov výchovnej činnosti, ktoré vychádzajú z výchovného programu ŠI. Z  ponuky VVČ si žiaci vyberajú to, čo ich zaujíma. Výchovná činnosť je vykonávaná pravidelnými, nepravidelnými a priebežnými činnosťami vo výchovnej skupine, ktorá má spravidla 30 žiakov.

Vovýchove mimo vyučovania rešpektujeme slobodu žiaka vo výbere účasti na výchovno-vzdelávacej činnosti, najmä v:

1. výchovno-vzdelávacej činnosti (výchovná aktivita) - vo výchovnej skupine alebo v rámci školského internátu a na podujatiach internátu aj mimo sídla internátu
2. záujmovej činnosti - v záujmovom krúžku, alebo v individuálnej záujmovej činnosti žiaka
3. kurzoch:

- kultúry správania

- tanečnom

- rodinnej výchovy

Základnou organizačnou formou výchovy a vzdelávania je individuálna alebo skupinová výchovno-vzdelávacia aktivita vo výchovnej skupine a hromadná výchovno-vzdelávacia aktivita v internáte.

Vo výchovno-vzdelávacom procese preferujeme zážitkové, aktivizujúce  a motivačné metódy a formy práce. Vo vzťahu ku žiakom uplatňujeme partnerský prístup a motivačné humanistické hodnotenie, spolupracujeme s rodinou žiaka a s pedagogickými zamestnancami ŠI a školy. Sme otvorení k permanentnej reflexii a autoreflexii.

**V. TEMATICKÉ OBLASTI VÝCHOVY**

Ciele výchovy a vzdelávania realizujeme prostredníctvom výchovných oblastí:

* **Spoločenská výchova**
* **Mravná výchova a výchova k hodnotám**
* **Pracovná výchova a rozumová výchova**
* **Estetická výchova**
* **Telesná výchova**
* **Rodinná výchova a výchova k manželstvu a rodičovstvu**
* **Ekologická výchova**

Kľúčové kompetencie a osobnosť žiaka budeme rozvíjať prostredníctvom realizácie špecifických cieľov v jednotlivých oblastiach výchovy. Ich plnenie budeme dosahovať realizovaním nižších (čiastočných), konkrétnejších cieľov v jednotlivých výchovných oblastiach, prípadne vo viacerých výchovných oblastiach súbežne. Konkrétne ciele sú definované v pláne výchovno-vzdelávacej činnosti na príslušný školský rok.

**CIEĽOVÉ ZAMERANIE JEDNOTLIVÝCH OBLASTÍ VÝCHOVY**

***SPOLOČENSKA VÝCHOVA***

* pochopiť význam kultúrneho správania sa a kultúrneho presadzovania sa
* pochopiť význam aktívnej spolupráce s ostatnými ľuďmi
* uvedomiť si potrebu samostatného rozvíjaniu svojej osobnosti
* samostatne a kriticky riešiť konflikty
* posilniť hrdosť k národnej a štátnej príslušnosti
* kultivovať kultúru vyjadrovania sa
* kultivovať zručnosti využívať všetky dostupné formy komunikácie
* participovať na živote v ŠI
* rozvíjať komunikačné zručnosti
* osvojiť si informácie o princípoch aktívneho občianstva
* rozvíjať schopnosti tvoriť kvalitné medziľudské vzťahy

***MRAVNÁ VÝCHOVA A VÝCHOVA K HODNOTÁM***

* orientovať sa vo všeľudských   hodnotách
* pochopiť význam pozitívnych hodnôt ako sú zodpovednosť, spolupráca, tolerancia ...
* vedieť prevziať zodpovednosť za svoje správanie
* rozvíjať zručnosti sebahodnotenia, sebariadenia , sebamotivácie a empatie
* pomenovať svoje silné a slabé stránky
* prejavovať úctu k rodičom , starším ľuďom , spolubývajúcim žiakom
* pochopiť význam  dodržiavania ľudských práv a základných slobôd
* rozvíjať právne vedomie

***PRACOVNÁ VÝCHOVA A ROZUMOVÁ VÝCHOVA***

* pochopiť potrebu autonómnosti v príprave na vyučovanie
* využívať efektívne spôsoby učenia sa
* pochopiť význam celoživotného vzdelávania
* riešiť nové, neznáme úlohy a situácie
* samostatne si vytyčovať osobné ciele
* vyhľadávať  nové informácie
* chápať význam osobnej zodpovednosti za vykonanú prácu
* vedieť  pracovať v skupine
* rozvíjať manuálne zručnosti
* získavať zručnosti potrebné pre praktický život
* získavať informácie o alternatívnych pracovných zručnostiach ako je tvorba projektov, dobrovoľníctvo , street work ..

***ESTETICKÁ VÝCHOVA***

* posilniť úctu ku kultúrnym národným hodnotám
* rozvíjať vzťah ku klasickému umeniu
* rozvíjať talent a umelecké schopnosti
* rozvíjať tvorivé schopnosti a zručnosti
* prejavovať záujem o všetky formy umenia
* prejavovať vzťah k estetickej úprave prostredia
* pochopiť význam  tvorivého spôsobu života

***TELESNÁ VÝCHOVA***

* kultivovať hygienické návyky
* rozvíjať schopnosť zodpovednosti za svoje zdravie
* rozvíjať schopnosť relaxovať pravidelným cvičením a pohybom
* poznať princípy zdravého životného štýlu
* pochopiť škodlivosť fajčenia alkoholu a iných drog
* pochopiť význam dodržiavania zásad zdravej výživy
* pochopiť význam preventívnej starostlivosti o svoje zdravie

***RODINNÁ VÝCHOVA A VÝCHOVA K MANŽELSTVU A RODIČOVSTVU***

* pochopiť význam zodpovedného vzťahu k partnerstvu
* pochopiť význam zodpovednému vzťahu k sexuálnemu životu, k manželstvu, k rodičovstvu
* pochopiť mravné aspekty rodinného života
* rozvíjať praktické zručnosti súvisiace s rodinným životom

***EKOLOGICKÁ VÝCHOVA***

* pochopiť význam  aktívnej ochrany životného prostredia
* rozvíjať zručnosti pri samostatnej činnosti na tvorbe a ochrane životného prostredia

**VÝCHOVNÝ PLÁN**

|  |  |  |  |  |  |
| --- | --- | --- | --- | --- | --- |
| **Výchovná oblasť** | **Počet výchovno-vzdelávacích aktivít**  **podľa ročníkov** | | | | |
| **I. ročník** | **II. ročník** | **III. ročník** | **IV. ročník** | **V. ročník a viac** |
| **Spoločenská výchova** | **18** | **18** | **18** | **20** | **20** |
| **Mravná výchova a**  **výchova k hodnotám** | **18** | **28** | **28** | **20** | **15** |
| **Pracovná výchova**  **a rozumová výchova** | **36** | **28** | **18** | **14** | **10** |
| **Estetická výchova** | **18** | **18** | **18** | **6** | **-** |
| **Telesná výchova** | **18** | **18** | **18** | **14** | **10** |
| **Rodinná výchova a**  **v. k manželstvu a rodič.** | **18** | **18** | **36** | **20** | **14** |
| **Ekologická výchova** | **18** | **16** | **14** | **10** | **1** |

1. Vo výchovnom pláne sme stanovili minimálny, pre vychovávateľa záväzný počet výchovno-vzdelávacích činnosti (ďalej iba VVČ) na školský rok tak, aby sa pravidelne striedala ponuka vo všetkých výchovných oblastiach. Takto budeme zabezpečovať systematický všestranný rozvoj osobnosti žiaka.
2. Stanovený minimálny počet VVČ predstavuje realizáciu jednej VVČ vo výchovnej skupine denne.
3. Vychovávatelia budú vo svojich výchovných skupinách projektovať ponuku VVČ tak, aby uspokojili záujmy a potreby všetkých žiakov. To znamená, že ponuka VVČ môže byť v jednotlivých výchovných skupinách vyššia než určený minimálny počet.
4. Vo výchovnej skupine zloženej so žiakov viacerých ročníkov bude vychovávateľ aplikovať výchovný plán kombinovaný pre všetky ročníky z ktorých má žiakov vo svojej výchovnej skupine

**VI. VÝCHOVNÝ JAZYK**

Výchovu mimo vyučovania v  internáte realizujeme v slovenskom jazyku.

**VII. PODMIENKY PRE ZAISTENIE BEZPEČNOSTI A OCHRANY ZDRAVIA PRI VÝCHOVE**

Bezpečnosť a ochranu zdravia pri výchove zabezpečujeme základným poučením žiakov o bezpečnosti a ochrane zdravia pri práci, ktoré realizujú vychovávatelia pri nástupe žiakov do internátu. Podrobnejšie poučenie žiakov o bezpečnosti a ochrane zdravia pri práci, vrátane cvičného poplachu realizuje bezpečnostný a požiarny technik v priebehu mesiaca septembra a v priebehu apríla.

V prípade úrazu máme dobrú dostupnosť prvej pomoci. Kontakty na rodičov máme uvedené v osobnom spise žiaka, ktorý sa nachádza v zborovni. Počas nočného pokoja zabezpečuje sprievod do zdravotníckeho zariadenia pomocný vychovávateľ. Rodič pri nástupe žiaka do ŠI svojim podpisom splnomocňuje službukonajúceho vychovávateľa, aby sprevádzal jeho dieťa do zdravotníckeho zariadenia a vykonal nevyhnutné úkony súvisiace s vyšetrením a ošetrením dieťaťa a následne ho informoval. Rodič dáva taktiež písomný, notárom overený, súhlas pre svoje dieťa, ktoré navštevuje konzervatórium, aby sa mohlo zúčastňovať kultúrnych predstavení vo večerných hodinách.

V internáte platí písomný zákaz fajčenia vo všetkých objektoch. Často však riešime jeho nedodržiavanie žiakmi. Pravidelnosť kontrol BOZP a odstraňovanie ich nedostatkov zabezpečujeme externým bezpečnostným a požiarnym technikom.

V internáte je zabezpečená 24-hodinová starostlivosť o žiakov.

Osvetlenie izieb je zabezpečené neónmi, ktoré boli vymenené za novšie modernejšie, každý žiak má nočnú lampu. Počas noci sú osvetlené hlavné chodby. Osvetlenie chodieb funguje na snímač pohybu. Vykurovanie priestorov je dostatočné, bola vykonaná rekonštrukcia a regulácia kúrenia.

Čistota a hygiena prostredia je na dobrej úrovni. Sociálne zariadenia sú zmodernizované. Izby sú vybavené novým nábytkom.

**VIII. VNÚTORNÝ SYSTÉM KONTROLY A HODNOTENIA ŽIAKOV**

Pri hodnotení žiaka budeme sledovať úroveň dosahovania očakávaných výstupov v jednotlivých oblastiach výchovy (kompetencie žiaka).

V procese výchovy mimo vyučovania v hodnotení žiaka vo väčšej miere ako v škole využívame predovšetkým permanentné motivačné hodnotenie.

V hodnotení žiaka preferujeme humanistické hodnotenie založené na individuálnom prístupe, otvorenosti, komplexnosti hodnotenia a rozvoji silných stránok žiaka V hodnotení  rešpektujeme zmeny vo vývoji žiaka. Dôraz kladieme na poskytovanie efektívnej spätnej väzby žiakovi aj rodičom., ale aj na prijímanie spätnej väzby od žiaka a rodičov. Vytvárame priestor pre sebahodnotenie žiaka a vedieme ho k prijatiu zodpovednosti za svoj osobnostný rozvoj a konanie. Rešpektujeme právo žiaka na omyl.

Pri hodnotení žiakov uplatňujeme tieto indikátory:

* školský poriadok internátu v ktorom sme po dohode zo žiakmi,  rodičmi a vychovávateľmi určili pravidlá správania sa žiakov v internáte, ich práva, povinnosti a podmienky pre udelenie výchovných opatrení,
* pravidlá spolužitia vo výchovnej skupine, ktoré si spoločne určuje vychovávateľ so žiakmi svojej výchovnej skupiny,
* ponuka výchovno-vzdelávacej činnosti – účasť žiakov na výchovno-vzdelávacej činnosti.

Preferujeme tieto nástroje hodnotenia:

motivačný rozhovor

spätná väzba od iných vychovávateľov a rodičov

pozorovanie správania žiakov

V záujme zabezpečenie objektivity hodnotenia všetkých žiakov stanovené pravidlá počas školského roka nemeníme a všetky prípadné zmeny konzultujeme so žiakmi a rodičmi.

Pri hodnotení žiakov aplikujeme metódy individuálneho prístupu, povzbudenia, pozorovania, rozhovoru, aktivizácie a úzkej spolupráce s rodičmi žiakov ( rozhovor, pochvalné listy).

Výsledky hodnotenie žiakov evidujeme v osobných spisoch žiaka a v denníku výchovnej skupiny.

**IX. VNÚTORNÝ SYSTÉM KONTROLY A HODNOTENIA ZAMESTNANCOV**

Vnútorný systém kontroly pedagogických zamestnancov v našom internáte orientujeme predovšetkým na zvyšovanie kvality výchovno-vzdelávacej činnosti, najmä na plnenie

* cieľov , ktoré sme si stanovili vo výchovnom programe internátu
* cieľov v oblastiach v ktorých dosahujeme dobré výsledky
* cieľov v oblastiach v ktorých dosahujeme slabšie výsledky
* ďalších operatívnych alebo dlhodobých úloh

Využívame najmä tieto **indikátory hodnotenia**

* výsledky a aktivita žiakov, ktorých vychovávateľ usmerňuje
* ponuka výchovno-vzdelávacích činností vychovávateľa vo výchovnej skupine.
* písomná príprava vychovávateľa
* školský poriadok internátu
* pracovný poriadok
* dotazník pre rodičov, žiakov a ostatných vychovávateľov
* ďalšie vzdelávanie vychovávateľov
* záznamy o žiakoch

Nástroje hodnotenia vychovávateľov:

* výsledky dotazníkov a prieskumov - spätná väzba
* pozorovanie činnosti vychovávateľov a hospitácie
* analýza výsledkov žiakov, ktorých vychovávateľ usmerňuje
* analýza ponuky výchovno-vzdelávacích činností vychovávateľa vo výchovnej skupine.
* motivačný rozhovor
* hodnotenie výsledkov vychovávateľov v oblasti ďalšieho vzdelávania
* úroveň znalostí a využívania školského poriadku ŠI v oblasti udeľovania výchovných opatrení
* úroveň dodržiavania pracovného poriadku
* hodnotenie, overovanie a zlepšovanie podmienok  a kvality všetkých činnosti internátu realizujeme predovšetkým metódou vnútornej a vonkajšej autoevalvácie - analýza záznamov o žiakoch

Pri hodnotení využívame vnútornú aj vonkajšiu autoevalváciu.

**Vnútorná autoevalvácia:**

permanentné sebahodnotenie činnosti vychovávateľov

motivačný rozhovor , spojený s vyhodnotením plánu osobného profesijného rastu

riaditeľ internátu

zástupca RI

hodnotenie klímy vo výchovnej skupine, analýza výsledkov žiakov, ktorých vychovávateľ usmerňuje (dodržiavanie vnútorného poriadku ŠI, zodpovednosť v príprave na vyučovanie, správanie a prejavy žiakov, schopnosť participácie, spôsob uspokojovania záujmov

* zástupca RI

analýza ponuky výchovno-vzdelávacích činností vychovávateľa vo výchovnej skupine  (pestrosť, kvalita, zastúpenie všetkých oblastí výchovy, frekvencia, nadväznosť)

* zástupca RI

hodnotenie výsledkov vychovávateľov v oblasti ďalšieho vzdelávania, uplatňovania inovačných metód práce, aplikovania špecifických zručností, tvorba projektov

* zástupca RI

**Vonkajšia autoevalvácia**

spätná väzba od žiakov

spätná väzba od rodičov

hodnotenie verejnosťou , zriaďovateľom, školskou inšpekciou

**X. POŽIADAVKY NA KONTINUÁLNE VZDELÁVANIE PEDAGOGICÝCH ZAMESTNANCOV**

Zameranie a ciele nášho výchovného programu ako aj  analýza súčasného stavu ďalšieho vzdelávania vychovávateľov ukazuje potrebu orientácie sa ďalšieho vzdelávania vychovávateľovnajmäna problematiku aktívneho občianstva, ochranu detských a ľudských práv,  predchádzanie všetkým formám diskriminácie a intolerancie a aplikáciu inovačných zážitkových metód výchovy.

Aplikáciu inovačných zážitkovým metód výchovy budeme zabezpečovať:

Motivovaním všetkých vychovávateľov bez ohľadu na vek k permanentnému sebavzdelávaniu a zdokonaľovaniu profesijnej spôsobilosti.

Umožňovaním kultivovania zručností vychovávateľov pre efektívne riešenie školských konfliktov a efektívnu komunikáciu .

Sprostredkovaním najnovších poznatkov z metodiky výchovy jednotlivých oblastí výchovy.

Rozvíjaním špecifických zručností vychovávateľov nevyhnutných pre počítačovú gramotnosť.

Podnecovaním tvorivosti vychovávateľov.

Uvedené vzdelávania zabezpečíme prizývaním odborných lektorov priamo do internátu, čím zároveň zabezpečíme vzdelávanie pre všetkých vychovávateľov. Niektoré vzdelávania budeme realizovať prostredníctvom metodického združenia vychovávateľov. Časť vzdelávania vychovávatelia absolvujú mimo internátu. Pri zabezpečovaní ďalšieho vzdelávania vychovávateľov budeme spolupracovať s metodicko-pedagogickými centrami, s nadáciami a občianskymi združeniami, ktoré budú poskytovať nami požadovaný okruh ďalšieho vzdelávania.

Konkrétny plán ďalšieho vzdelávania pedagogických zamestnancov tvorí prílohu plánu výchovno-vzdelávacej činnosti na príslušný školský rok.

**VÝCHOVNÉ ŠTANDARDY**

Sú vypracované v súlade s §3, §4 a §117 ods. 2 Zákona. č 245/2008 o výchove a vzdelávaní (školský zákon).

**Obsahovým štandardom** určujeme minimálny obsah výchovy a vzdelávania v jednotlivých výchovných oblastiach tak, aby bola zabezpečená vyvážená, systematická a štandardná úroveň mimoškolskej výchovy vo všetkých výchovných skupinách v našom internáte. Obsah výchovy  a vzdelávania nad stanovený minimálny obsah si vychovávateľ autonómne zvyšuje podľa špecifickej situácie vo svojej výchovnej skupine , tak aby uspokojoval špeciálne záujmy , schopnosti a ciele žiakov v skupine.

**Výkonovým štandardom** určujeme kritériá úrovne zvládnutia obsahových štandardov. Sú to predpokladané cieľové výstupy, ktoré má dosiahnuť žiak na konci štvorročného pobytu v našom školskom internáte, primerane svojim schopnostiam.

|  |  |
| --- | --- |
| **SPOLOČENSKÁ VÝCHOVA** | |
| ***Obsahové štandardy*** | ***Výkonové štandardy*** |
| * Slovenské tradície a zvyky * Kultúrne pamiatky na Slovensku | * Prejavovať hrdosť k národnej a štátnej príslušnosti |
| * Spoločenská etiketa * Diskusia * Aktívne počúvanie * Prejavy a formy šikanovania v škole a na pracovisku * Asertivita, tolerancia * Interkulturálny dialóg | * Komunikovať kultúrnym spôsobom * Uplatňovať vlastnú autonómiu v skupine, rešpektovať úlohy skupiny * Rešpektovať názory ostatných ľudí |
| * Neverbálna, komunikácia * Verbálna komunikácia * Práca s modernými informačno-   komunikačnými technológiami   * Komunikácia v cudzom jazyku | * Využívať všetky dostupné formy * komunikácie * Vyhľadávať nové informácie |
| * Komunikácia v konflikte * Komunikácia , ktorá pomáha * Mediácia konfliktu – metóda riešenia konfliktu | * Samostatne riešiť konflikt * Používať pozitívne prvky komunikácie v konflikte |
| * Sebavzdelávanie, aktívne občianstvo | * Zaujať pozitívne postoje k potrebe rozvíjania svojej osobnosti |
| * Spolupráca * Medziľudské vzťahy * Empatia | * Zaujať pozitívne postoje k tvorbe kvalitných medziľudských vzťahov |
| * Dobrovoľníctvo * Interkulturalita * Občianske združenia, neformálne skupiny * Participácia, partnerstvo generácii | * Orientovať sa v princípoch aktívneho občianstva * Ovládať princípy neformálneho vzdelávania |

|  |  |
| --- | --- |
| **EKOLOGICKÁ VÝCHOVA** | |
| ***Obsahový štandard*** | ***Výkonový štandard*** |
| * Šetrenie energiami * Využitie neekologického odpadu * Triedenie odpadu * Starostlivosť o zeleň | * Schopnosť samostatnej činnosti pri ochrane životného prostredia * Prejaviť pozitívne postoje k ochrane životného prostredia |

|  |  |
| --- | --- |
| **PRACOVNÁ VÝCHOVA A ROZUMOVÁ VÝCHOVA** | |
| ***Obsahové štandardy*** | ***Výkonové štandardy*** |
| * Efektívne učenie – ako sa učiť * Psychohygiena učenia sa * Režim dňa , povinnosti žiaka v ŠI * Sebavzdelávanie * Sebahodnotenie, silné a slabé stránky * Osobné ciele a očakávania, * Ako zvládnuť maturitné skúšky * Kde na vysokú školu * Výber zamestnania * Práva a povinnosti zamestnanca | * Plánovať , hodnotiť a vytyčovať si osobné ciele do budúcnosti * Uplatňovať autonómnosť v príprave na vyučovanie * Riešiť, nové neznáme úlohy a situácie * Zaujať pozitívne postoje k osobnej * zodpovednosti za vykonanú prácu * Zaujať pozitívne postoje k celoživotnému vzdelávaniu |
| * Práca s rôznym materiálom * Netradičné pracovné postupy * Netradičné techniky * Základy upratovania, * Údržba odevov * Súperivé a spolupracujúce správ. | * Schopnosť pracovať a kooperovať v skupine * Aplikovať praktické zručnosti potrebné pre bežný život * Schopnosť rozvíjať manuálne zručnosti |

|  |  |  |
| --- | --- | --- |
| **MRAVNÁ VÝCHOVA A VÝCHOVA K HODNOTÁM** | | |
| ***Obsahové štandardy*** | ***Výkonové štandardy*** | |
| * Zodpovednosť * Spolupráca, participácia * Tolerancia (stereotyp, predsudok, * Diskriminácia) * Školský poriadok ŠI * Režim dňa * Žiacka samospráva | * Orientovať sa vo všeľudských hodnotách * Vyjadriť postoj k pozitívnym hodnotám * Schopnosť byť zodpovedný za svoje správanie * Dodržiavať školský poriadok a režim dňa | |
| * Emocionálna inteligencia * Sebauvedomie - techniky * Sebahodnotenie - techniky * Sebariadenie, - techniky * Sebamotivácia, -techniky * Sebaúcta * Empatia * Techniky aktívneho počúvania | * Vyjadriť a pomenovať svoje pocity a emócie * Pomenovať svoje silné a slabé stránky * Prejaviť sebareguláciu * Uplatňovať techniky sebamotivácie * Poskytovať a prijímať spätnú väzbu * Schopnosť empatie k spolužiakom | |
| * Rodičia a deti * Postoj k členom rodiny a ostatným ľudom * Generačné konflikty * Problémy zdravotne znevýhodnených osôb * Možnosti zdravotne znevýhodnených osôb | * Prejaviť úctu k rodičom, starším ľuďom a osobám so zdravotným znevýhodnením | |
| * Základné ľudské práva * Detské práva * Práva a povinnosti žiaka | * Schopnosť dodržiavať základné princípy ľudských práv a osobných slobôd v spolužití | |
| ***Obsahové štandardy*** | | ***Výkonové štandardy*** |
| * Regionálne tradície a zvyky * Kultúrne pamiatky regiónu   a Slovenska | | * Prejavovať úctu ku kultúrnym a národným tradíciám |
| * Klasické umenie * Moderné umenie * Kultúrne podujatia - divadlo, koncert | | * Zaujať pozitívne postoje k umeniu |
| * Vlastná tvorba * Úprava oblečenia, úprava tváre, úprava vlasov * Pozdrav, predstavenie sa * Kurz spoločenského správania/ tanca * Slávnostné príležitosti * Kultúra stolovania | | * Aplikovať základné zásady spoločenskej etikety * Schopnosť rozvíjať tvorivé schopnosti * Schopnosť podieľať sa na tvorbe estetického prostredia |
| * Kultúra vyjadrovania sa, vulgarizmy, slang | | * Rozlišovať vulgárne a kultúrne správanie |
| * Menšiny * Kultúrne zvyky a prejavy iných národov a kultúr | | * Rešpektovať iné kultúry a kultúrne tradície |

|  |  |
| --- | --- |
| **RODINNÁ VÝCHOVA A VÝCHOVA K RODIČOVSTVU A MANŽELSTVU** | |
| ***Obsahové štandardy*** | ***Výkonové štandardy*** |
| * Porozumenie a tolerancia v partnerskom živote * Rizikový partner * Vernosť, spolupráca, dôvera rešpekt * Prejavy týrania v rodine * Krízové centrá | * Porozumieť mravným aspektom   rodinného života   * Zaujať pozitívne postoje k  zodpovednému vzťahu k partnerstvu |
| * Sexuálne kontakty * Následky, zodpovednosť * Plánované rodičovstvo | * Zaujať pozitívne * postoje k zodpovednému vzťahu k sexuálnemu životu, k manželstvu a k rodičovstvu |
| * Základné práce v domácnosti * Hospodárenie * Deľba práce | * Prejaviť praktické zručnosti súvisiace so životom v rodine |

**VÝCHOVNÉ OSNOVY**

Nadväzujú na výchovné štandardy. Vychovávatelia majú povinnosť plniť stanovené výchovno-vzdelávacie ciele počas školského roka prostredníctvom daného obsahu, pričom majú absolútnu autonómiu vo voľbe metód a foriem práce. Uvedené metódy a formy majú odporúčajúci charakter.

Vychovávatelia pri tvorbe výchovného programu výchovnej skupiny vychádzajú z výchovného programu školského internátu.